CELEX: 52019PC0446
Language: lv
Date: 2019-10-01
Title: Priekšlikums PADOMES REGULA par zvejas iespēju iedalīšanu saskaņā ar protokolu, ar kuru ne ilgāk kā uz vienu gadu nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku

EIROPAS KOMISIJA
            Briselē, 1.10.2019
            COM(2019) 446 final
            2019/0208(NLE)
            Priekšlikums
            PADOMES REGULA
            par zvejas iespēju iedalīšanu saskaņā ar protokolu, ar kuru ne ilgāk kā uz vienu gadu nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Padome ir pilnvarojusi Eiropas Komisiju Eiropas Savienības vārdā risināt sarunas par tā nolīguma un protokola atjaunošanu, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku. 
            
            
               Gaidot, kad tiks pabeigtas sarunas par nolīguma un tā protokola atjaunošanu, Komisija Eiropas Savienības vārdā ir risinājusi sarunas par nolīgumu vēstuļu apmaiņas veidā attiecībā uz termiņa pagarinājumu ne ilgāk kā uz vienu gadu protokolam, ar ko nosaka zvejas iespējas un finansiālo ieguldījumu un kas attiecas uz nolīguma īstenošanu, (turpmāk “vēstuļu apmaiņa”). Šo sarunu iznākumā 2019. gada 4. septembrī tika parafēta vēstuļu apmaiņa.
            
            
               Vēstuļu apmaiņas mērķis ir ļaut Eiropas Savienībai un Mauritānijas Islāma Republikai sadarboties arī turpmāk, lai veicinātu ilgtspējīgas zivsaimniecības politiku, zvejas resursu atbildīgu izmantošanu Mauritānijas ūdeņos un ļautu ES kuģiem veikt zvejas darbības minētajos ūdeņos.
            
            
               Protokolā paredzētas zvejas iespējas šādās kategorijās:
            
            
               –1. kategorija. Vēžveidīgo (izņemot langustus un krabjus) zvejas kuģi: 5000 t un 25 kuģi;
            
            
               –2. kategorija. Melnā heka zvejas traleri (izņemot saldētājtralerus) un kuģi zvejai ar grunts āķu jedām: 6000 t un 6 kuģi;
            
            
               –2.a kategorija. Melnā [Senegālas] heka zvejas traleri (saldētājtraleri): (melnais heks (3500 t), kalmāri (1450 t), sēpijas (600 t);
            
            
               –3. kategorija. Demersālo sugu (izņemot melno heku) zvejas kuģi, kas nezvejo ar trali: 3000 t un 6 kuģi;
            
            
               –4. kategorija. Tunzivju seineri: 12 500 t (atsauces daudzums) un 25 kuģi;
            
            
               –5. kategorija. Kuģi tunzivju zvejai ar makšķerēm un kuģi tunzivju zvejai ar āķu jedām: 7500 t (atsauces daudzums) un 15 kuģi;
            
            
               –6. kategorija. Pelaģiskās zvejas saldētājtraleri: 225 000 t (ar maksimāli atļauto 10 % pārsniegumu) un 19 kuģi;
            
            
               –7. kategorija. Pelaģiskās zvejas kuģi, kas nav saldētājkuģi: 15 000 t (šajā kategorijā izmantoto daudzumu atvelk no 6. kategorijai paredzētā daudzuma) un 2 kuģi. 
            
            
               Būtu jānosaka šo zvejas iespēju sadalījums dalībvalstīm. Pamatojoties uz iepriekšminēto, Komisija ierosina Padomei pieņemt še pievienoto regulas priekšlikumu.
            
            
               2.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               Vērtējot 2012.–2014. gada protokolu, notika apspriedes ar ieinteresētajām personām. Tehnisko sanāksmju laikā apspriedes notikušas arī ar dalībvalstu ekspertiem. Šajās apspriedēs secināts, ka ir lietderīgi atjaunot zivsaimniecības nolīgumu un noslēgt zivsaimniecības protokolu ar Mauritānijas Islāma Republiku.
            
            
               3.PRIEKŠLIKUMA JURIDISKIE ASPEKTI
            
            
               Juridiskais pamats ir Līgums par Eiropas Savienības darbību; tā 43. panta 3. punkts nosaka, ka Padome pēc Komisijas priekšlikuma iedala zvejas iespējas. 
            
         
         
            
               Šī procedūra uzsākta līdztekus procedūrām, kas saistītas ar Padomes lēmumiem, ar kuriem atļauj parakstīt, provizoriski piemērot un noslēgt nolīgumu vēstuļu apmaiņas veidā par termiņa pagarinājumu ne ilgāk kā uz vienu gadu protokolam, ar ko nosaka zvejas iespējas un finansiālo ieguldījumu un kas attiecas uz nolīguma īstenošanu.
            
            
               4.IETEKME UZ BUDŽETU
            
            
               Gada finansiālais ieguldījums laikposmam, kas nepārsniedz vienu gadu un attiecas uz pagarinājumu, ir 61 625 000 EUR, un tas pamatojas uz:
            
            
               a) ikgadēju 57 500 000 EUR lielu maksu par piekļuvi 259 550 tonnu lielai kopējai pieļaujamajai nozvejai protokola 1., 2., 2.a, 3., 6.
                  1
                un 7. zvejas kategorijā un 20 000 tonnu lielam atsauces daudzumam 4. un 5. zvejas kategorijā; 
            
            
               b) ikgadēju 4 125 000 EUR lielu atbalstu Mauritānijas Islāma Republikas zivsaimniecības nozares politikas veidošanai. Šis atbalsts ir saskaņā ar valsts politikas mērķiem zivsaimniecības jomā un jo īpaši ar Mauritānijas Islāma Republikas vajadzībām zinātniskās un tehniskās sadarbības atbalstīšanas jomā, apmācības, zvejas uzraudzības, vides aizsardzības un attīstībai vajadzīgās infrastruktūras jomā.
            
            
               2019/0208 (NLE)
            
            
               Priekšlikums
            
            
               PADOMES REGULA
            
            
               par zvejas iespēju iedalīšanu saskaņā ar protokolu, ar kuru ne ilgāk kā uz vienu gadu nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 43. panta 3. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               1.2008. gada 8. augustā ir stājies spēkā Partnerattiecību nolīgums zivsaimniecības nozarē starp Eiropas Kopienu un Mauritānijas Islāma Republiku
                  2
                (turpmāk “nolīgums”), kas apstiprināts ar Padomes Regulu (EK) Nr. 1801/2006
                  3
               . Nolīguma protokols, ar ko nosaka nolīgumā paredzētās zvejas iespējas un finansiālo ieguldījumu (turpmāk “protokols”) un kas stājās spēkā tajā pašā dienā uz diviem gadiem, vairākkārt ticis aizstāts.
            
            
               2.2019. gada 15. novembrī beidzas nolīguma līdzšinējā protokola darbības termiņš.
            
            
               3.Gaidot, kamēr noslēgsies sarunas par nolīguma un tā protokola atjaunošanu, Komisija Eiropas Savienības vārdā sarunu ceļā ir panākusi nolīgumu vēstuļu apmaiņas veidā par to, lai protokola, ar kuru nosaka nolīgumā paredzētās zvejas iespējas un finansiālo ieguldījumu, darbības termiņš tiktu pagarināts par ne vairāk kā vienu gadu, (turpmāk “nolīgums vēstuļu apmaiņas veidā”).
            
            
               3.Padome [...] ir pieņēmusi Lēmumu (ES) 2019/[...]
                  4
                par to, lai parakstītu un provizoriski piemērotu nolīgumu vēstuļu apmaiņas veidā par to, lai tiktu pagarināts darbības termiņš protokolam, ar kuru nosaka zvejas iespējas un finansiālo ieguldījumu, kas paredzēti partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku, un kura darbības termiņš beidzas 2019. gada 15. novembrī.
            
            
               4.Būtu jānosaka metode zvejas iespēju iedalīšanai dalībvalstīm protokola darbības termiņa pagarinājuma piemērošanas laikā.
            
            
               5.Saskaņā ar Eiropas Parlamenta un Padomes Regulas (EK) Nr. 2017/2403
                  5
                47. panta 2. punktu, ja konstatē, ka zvejas iespējas, kas Savienībai piešķirtas saskaņā ar protokolu, tiek izmantotas nepilnīgi, Komisija par to informē attiecīgās dalībvalstis. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā nepilnīgi izmanto tiem pieejamās zvejas iespējas. Šis termiņš būtu jānosaka.
            
            
               6.Šī regula būtu jāpiemēro no dienas, kad ir parakstīts nolīgums vēstuļu apmaiņas veidā,
            
         
         
            
               IR PIEŅĒMUSI ŠO REGULU.
            
            
               1. pants
            
            
               1.Zvejas iespējas, kas noteiktas protokolā, ar kuru uz protokola darbības laiku nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku, dalībvalstīm iedala šādi:
            
            
               (a)1. kategorija. Vēžveidīgo (izņemot langustus un krabjus) zvejas kuģi 
            
            
            
                     
                        Spānija
                     
                  
                  
                     
                           4150 tonnas
                     
                  
               
                     
                        Itālija
                     
                  
                  
                     
                           600 tonnas
                     
                  
               
                     
                        Portugāle
                     
                  
                  
                     
                           250 tonnas
                     
                  
               
            
               Šajā kategorijā Mauritānijas ūdeņos vienlaikus drīkst izvietot ne vairāk kā 25 kuģus.
            
            
            
               (b)2. kategorija. Melnā heka zvejas traleri (izņemot saldētājtralerus) un kuģi zvejai ar grunts āķu jedām: 
            
            
            
                     
                        Spānija
                     
                  
                  
                     
                        6000 tonnas
                     
                  
               
            
               Šajā kategorijā Mauritānijas ūdeņos vienlaikus drīkst izvietot ne vairāk kā 6 kuģus. 
            
            
            
               (c)3. kategorija. Demersālo sugu (izņemot melno heku) zvejas kuģi, kas nezvejo ar trali 
            
            
            
               Spānija
                     3000 tonnas
            
            
            
               Šajā kategorijā Mauritānijas ūdeņos vienlaikus drīkst izvietot ne vairāk kā 6 kuģus. 
            
         
         
            
            
               (d)4. kategorija. Tunzivju seineri (12 500 t – atskaites daudzums)
            
            
            
               Spānija                     
                     17 (gada) licences
            
            
               Francija
                     8 (gada) licences
            
            
               (e)5. kategorija. Kuģi tunzivju zvejai ar makšķerēm un kuģi tunzivju zvejai ar dreifējošām āķu jedām (7500 t – atskaites daudzums)
            
            
            
               Spānija
                     14 (gada) licences
            
            
               Francija
                     1 (gada) licence
            
            
               (f)6. kategorija. Pelaģiskās zvejas saldētājtraleri:
            
            
            
               Vācija
                     12 560 tonnas
            
            
               Francija
                     2615 tonnas
            
            
               Latvija
                     53 913 tonnas
            
            
               Lietuva
                     57 642 tonnas
            
            
               Nīderlande
                     62 592 tonnas
            
            
               Polija
                     26 112 tonnas
            
            
               Apvienotā Karaliste
                     8531 tonnas
            
            
               Īrija
                     8535 tonnas
            
            
         
         
            
               Protokola darbības laikā dalībvalstu rīcībā ir šāds ceturkšņa licenču skaits:
            
            
            
               Vācija
                     4
            
            
               Francija
                     2
            
            
               Latvija
                     20
            
            
               Lietuva
                     22
            
            
               Nīderlande
                     16
            
            
               Polija
                     8
            
            
               Apvienotā Karaliste
                     2
            
            
               Īrija
                     2
            
            
            
               Ja konkrētas licences varētu tikt nodotas citu dalībvalstu rīcībā, dalībvalstis par to informē Komisiju.
            
            
            
               Šajā kategorijā Mauritānijas ūdeņos vienlaikus drīkst izvietot ne vairāk kā 19 kuģus.
            
            
            
               (g)7. kategorija. Pelaģiskās zvejas kuģi, kas nav saldētājkuģi:
            
            
               Īrija
                     
                     
                     15 000 tonnas
            
            
            
               Neizmantošanas gadījumā šīs zvejas iespējas tiek pārceltas uz 6. kategoriju, saglabājot iepriekšējā iedalījuma proporcijas. 
            
            
               (h)2.a kategorija. Melnā [Senegālas] heka zvejas traleri (saldētājtraleri):
            
         
         
            
               Spānija:
            
            
                  melnais [Senegālas] heks 
                     
                     3500 tonnas
            
            
                  kalmāri 
                     
                     1450 tonnas
            
            
                  sēpijas 
                     
                     600 tonnas
            
            
            
               Šajā kategorijā Mauritānijas ūdeņos vienlaikus drīkst izvietot ne vairāk kā 6 kuģus.
            
            
               2.Regulas (ES) 2017/2403 47. panta 2. punktā minētais termiņš, kādā dalībvalstīm ir jāapstiprina, ka tās nepilnīgi izmanto saskaņā ar nolīgumu piešķirtās zvejas iespējas, ir desmit darbdienas no dienas, kad Komisija tām ir paziņojusi, ka to zvejas iespējas tiek izmantotas nepilnīgi.
            
            
               2. pants
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. 
            
            
               To piemēro no dienas, kad ir parakstīts nolīgums vēstuļu apmaiņas veidā starp Eiropas Savienību un Mauritānijas Islāma Republiku par to, lai tiktu pagarināts darbības termiņš protokolam, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku, un kura darbības termiņš beidzas 2019. gada 15. novembrī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Atļauts 10 % pārsniegums, un tas neietekmē finansiālā ieguldījuma apjomu, ko Eiropas Savienība maksā par piekļuvi.
               
               
                  
                     (2)
                  
                        OV L 343, 8.12.2006., 4. lpp.
               
               
                  
                     (3)
                  
                        Padomes 2006. gada 30. novembra Regula (EK) Nr. 1801/2006, lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku (OV L 343, 8.12.2006., 1. lpp.).
               
               
                  
                     (4)
                  
                        OV C , ,  lpp.
               
               
                  
                     (5)
                  
                        OV L 347, 28.12.2017., 81. lpp.